บรอน สโตรว์แมน

อดัม โจเซฟ เชร์ (Adam Joseph Scherr; 6 กันยายน ค.ศ. 1983) นักมวยปล้ำอาชีพและนักเล่นกล้ามชาวอเมริกันที่รู้จักในWWEภายใต้ชื่อ บรอน สโตรว์แมน (Braun Strowman)

ประวัติ
ในรอว์ 24 สิงหาคม 2015 บรอนได้เปิดตัวครั้งแรกในฐานะสมาชิกคนใหม่ของเดอะไวแอ็ตต์แฟมิลีโดยการออกมาเล่นงานโรแมน เรนส์และดีน แอมโบรส WWE draft วันที่ 19 กรกฎาคม 2016 บรอนได้ถูกดราฟท์ไปอยู่ค่ายรอว์ ทำให้ต้องแยกทีมกับไวแอ็ตต์แฟมิลีที่ไปอยู่ค่ายสแมคดาวน์

ในเรสเซิลเมเนีย ครั้งที่ 34บรอนได้คว้าแชมป์รอว์แท็กทีม WWEจากซีซาโรและเชมัสเป็นเข็มขัดแชมป์เส้นแรกโดยจับคู่กับนิโคลัสเด็กวัย 10 ขวบที่เป็นคนดูในสนาม ซึ่งแท้จริงแล้วเป็นลูกชายของกรรมการ จอห์น โคน ก่อนจะสละแชมป์คืนต่อมาเพราะนิโคลัสติดเรียนหนังสือ

บรอนได้เป็นผู้ชนะแมตช์เกรเทสต์ รอยัลรัมเบิล 50 คนครั้งแรกในประวัติศาสตร์พร้อมทั้งคว้าถ้วยรางวัลและเข็มขัดแชมป์ ซึ่งบรอนยังได้ทำสถิติเหวี่ยงคู่ต่อสู้ลงจากเวทีมากที่สุดในแมตช์เดียวถึง 13 คน ทำลายสถิติเดิมของโรแมน เรนส์ที่ทำไว้ 12 คน

ในมันนีอินเดอะแบงก์ (2018)บรอนได้คว้ากระเป๋าสัญญาสิทธิ์ในการท้าชิงแชมป์ยูนิเวอร์แซล WWE ที่ไหน เมื่อไร เวลาใดก็ได้ เพียง 1 ครั้ง ภายใน 1 ปี โดยบรอนประกาศใช้สิทธิ์ชิงแชมป์กับโรแมน เรนส์ในกติกาเฮลอินเอเซล (2018)แต่จบลงแบบไม่มีผลการตัดสินเพราะบร็อก เลสเนอร์ออกมาป่วนและจับทั้งคู่ใส่ F-5 ทำให้บรอนเสียสิทธิ์กระเป๋าไปฟรีๆ

ใน TLC 2018 บรอนได้ชนะ GM(ผู้จัดการทั่วไป) ของ Raw แบรอน คอร์บิน ทำให้ได้สิทธิ์ชิงแชมป์ยูนิเวอร์แซลกับเลสเนอร์อีกครั้งในรอยัลรัมเบิล 2019 และทำให้คอร์บินถูกปลดออกจากตำแหน่ง GM แต่บรอนก็ถูกตัดสิทธิ์โดยวินซ์ แม็กแมนจากการที่ไปทำลายรถลีมูซีนของวินซ์ ในเรสเซิลเมเนีย ครั้งที่ 35 บรอนได้เป็นผู้ชนะแบตเทิลรอยัลคว้าถ้วยรางวัล André the Giant Memorial Trophy

ในเดือนสิงหาคม 2019 บรอนได้ค้วาแชมป์รอว์แท็กทีมร่วมกับแชมป์ยูนิเวอร์แซลอย่าง เซท รอลลินส์ และได้ท้าชิงแชมป์ยูนิเวอร์แซลกับรอลลินส์ใน Clash of Champions แต่ก็ยังไม่สามารถคว้ามาได้ ซึ่งก่อนหน้านั้นในคืนเดียวกันทั้งคู่ก็เสียแชมป์แท็กทีมให้ดอล์ฟ ซิกก์เลอร์และรอเบิร์ต รู้ด ก่อนจะไปเปิดศึกกับนักชกมวยไร้พ่ายอย่าง Tyson Fury และได้ถูกดราฟท์ไปอยู่สแมคดาวน์

ในปี 2020 ได้คว้าแชมป์อินเตอร์คอนติเนนทัลจากชินซูเกะ นากามูระเป็นแชมป์เดี่ยวเส้นแรกใน WWE ก่อนเสียแชมป์ให้แซมี เซย์น  ในเรสเซิลเมเนีย ครั้งที่ 36สามารถคว้าแชมป์ยูนิเวอร์แซลสมัยแรกได้จากโกลด์เบิร์กทำให้เป็นแชมป์โลกเส้นแรกของบรอน เสียให้ The Fiend ใน SummerSlam ในปี 2021 ได้เปิดศึกกับเชน แม็กแมนและเอาชนะไปได้ในกติกากรงเหล็กที่เรสเซิลเมเนีย ครั้งที่ 37 ในศึก Backlash 2021 ได้ร่วมชิงแชมป์ WWE แบบสามเส้ากับบ็อบบี แลชลีย์และดรูว์ แม็กอินไทร์โดยแลชลีย์รักษาแชมป์ได้ วันที่ 2 มิถุนายน 2021 ได้ออกจาก WWE

ในเดือนกันยายน 2022 บรอนได้กลับมา WWE อีกครั้ง เปิดศึกกับโอมอสเอาชนะไปได้ใน Crown Jewel 2022 ต่อมาได้จับคู่แทก็กทีมกับริโคเชต์ ในช่วงกลางปี 2023 เขาได้เข้ารับการผ่าตัดที่คอทำให้ต้องพักการปล้ำเป็นเวลานาน

ผลงานอื่นๆ

ภาพยนตร์

โทรทัศน์

วิดีโอเกม

แชมป์และรางวัล

มวยปล้ำอาชีพ
 Pro Wrestling Illustrated
 Ranked No. 6 of the top 500 singles wrestlers in the PWI 500 in 2018
 Wrestling Observer Newsletter
 Most Improved (2017)
Worst Feud of the Year (2020) vs. Bray Wyatt
Worst Worked Match of the Year (2020) vs. Bray Wyatt
 WWE
WWE Universal Championship (1 time)
 WWE Intercontinental Championship (1 time)
 WWE Raw Tag Team Championship (2 times) – with Nicholas (1) and Seth Rollins (1)
 WWE Greatest Royal Rumble
 Money in the Bank (Men's 2018)
 André the Giant Memorial Battle Royal (2019)
WWE Year-End Award for Male Superstar of the Year (2018)

กีฬากรีฑา
Arnold Amateur Strongman Championships
Winner (2012)
Central GA Strongest Man
Winner (2011)
Europa Battle of Champions
Winner (2010)
Monster of the Midland
Winner (2010)
NAS US Amateur National Championships
Winner (2011)
Summerfest Strongman
Winner (2011)
West Cary Fall Festival of Power
Winner (2011)

อ้างอิง

แหล่งข้อมูลอื่น

 
 
 

นักมวยปล้ำอาชีพชาวอเมริกัน